Merzout a ran penaos n'emañ ket ar brezhoneg o lakaat ar galleg en arvar. E-mesk an dud a  zifenn ar galleg a-enep d'ar saozneg-amerikaneg e kavan kalz muioc'h a dud a gomz yezhoù rannvro eget a c'hallegerien unyezhek. Gallout a ra an emzalc'h-se bezañ treuzlec'hiet war an dachenn etrevroadel. N'emañ ket ar brezhoneger oc'h abegiñ ouzh ar galleg tamm ebet hag en tu-hont da se e c'hell difenn gwelloc'h ar galleg dre ma 'z eo bresk stad e yezh.